Kulturprisen 2013

TILLYKKE TIL KOLDING MUSIKSKOLES STØTTEFORENING MED KULTURPRISEN 2013

Torsdag i sidste uge i forbindelse med Sydbanks årsmøde fik Kolding Musikskoles Støtteforening ved fmd. Bente Ellis Johansen overrakt årets største kulturpris 2013 med diplom og 30.000 kr. til foreningens kasse som anerkendelse for det fantastiske og helt enestående arbejde støtteforeningen gør for at bakke op om elevernes gang på Kolding Musikskole.

Det er fantastisk at omverdenen på den måde også påskønner al det støtteforeningen gør i dagligdagen med dels tilskud til elevernes rejser, workshops m.m, men også omkring festliggørelse af rammerne omkring ex. Nytårskoncerten med lotteri. Endvidere sørger støtteforeningen for frugt og musikskolevand til eleverne ved en lang række arrangementer og er ikke blege for at stå for madlavningen på flere lejrskoler og øveweekends med over 120 deltagende elever. Altid med smil på læben og med stort engagement og professionel timing.

Musikskolekolleger i hele landet er med rette godt misundelige over at "Verdens bedst Musikskole" har Verdens bedste Støtteforening – men sådan forholder det sig altså.